section_heading: <center> Velika nagrada Velike Britanije</center>
paragraph_text: Na startu prvih sprint kvalifikacija u povijesti Formule 1 16. srpnja, Max Verstappen je odlično startao s drugoga mjesta i prestigao Lewisa Hamiltona do prvoga zavoja, dok Valtteri Bottas nije uspio iskoristiti soft gume te je zadržao treće mjesto. Fernando Alonso je bio najveći dobitnik prvoga kruga, budući da je sjajno startao s 11. mjesta, te se probio do petoga mjesta iza Verstappena, Hamiltona, Bottasa i Charlesa Leclerca. Sergio Pérez je izgubio dva mjesta u odnosu na start, nakon što su ga prestigli Lando Norris i Alonso, a najveći je gubitnik bio Carlos Sainz koji je pao na 15. mjesto nakon kontakta s Georgeom Russellom. Norris je pritiskao Alonsa, dok je Pérez pratio Norrisa, ali je Meksikanac u šestom krugu izgubio kontrolu nad stražnjim krajem na izlasku na Hangar pravac i pao na pretposljednje mjesto. Norris je u istom krugu uspio prestići Alonsa i zauzeti peto mjesto za McLaren zahvaljujući izuzetno kasnom kočenju u trećem zavoju. Verstappen je na početku devetoga kruga imao dvije sekunde prednosti ispred Hamiltona, nakon što je u prethodnom krugu odvozio najbrži krug utrke, a Daniel Ricciardo je uspio prestići Alonsa s unutarnje strane četvrtoga zavoja. Verstappen je uvjerljivo slavio s dvije sekunde prednosti ispred Hamiltona i osvojio pole position za Veliku nagradu Velike Britanije, a Bottas je završio na trećem mjestu na kojem je i startao sprint kvalifikacije. To su bili ujedno i jedini osvajači bodova na današnjim sprint kvalifikacijama – Verstappen je osvojio tri, Hamilton dva, a Bottas jedan bod.<ref>Verstappen pobjednik prvih sprint kvalifikacija, Hamilton drugi MAXF1 Objavljeno 17. srpnja 2021. Pristupljeno 27. kolovoza 2021. Nakon utrke, Russell je dobio tri mjesta kazne zbog incidenta sa Sainzom,<ref>Russellu tri mjesta kazne za guranje Sainza MAXF1 Objavljeno 18. srpnja 2021. Pristupljeno 27. kolovoza 2021. dok su Sebastian Vettel i Esteban Ocon uzeli treće primjerke motora s unutarnjim izgaranjem, a vozači Ferrarija i Alfa Romea nove ispušne sustave.<ref>Vettel i Ocon uzeli nove motore, Ferrari i Alfa ispušne sustave MAXF1 Objavljeno 18. srpnja 2021. Pristupljeno 27. kolovoza 2021.